[{"text_idx": "#000003", "text": "Y Faner Werdd ar gyfer Parciau"}, {"text_idx": "#000006", "text": "Creu ardal bywyd gwyllt i bawb"}, {"text_idx": "#000007", "text": "Prosiect creadigol i ddod a\u0302 bywyd yn o\u0302l i\u2019r cwad, gan ei wneud yn faes y gallai bywyd gwyllt, addysg ac er lles disgyblion a staff ei ddefnyddio."}, {"text_idx": "#000008", "text": "Ym mis Mawrth, wrth i\u2019r ysgolion newid eu ro\u0302l i fod yn ddarparwyr gofal plant i weithwyr Allweddol a disgyblion agored i niwed, roedd staff Dwr y Felin yn awyddus i gynnig ystod o weithgareddau ar gyfer y disgyblion oedd yn mynychu. Mae wedi bod yn ddymuniad gan rai o\u2019r staff ers peth amser i adfywio ardal y Cwad ac felly roedd y cyfnod clo yn gyfle gwych i wireddu\u2019r uchelgais hwn."}, {"text_idx": "#000009", "text": "Mae\u2019r cwricwlwm newydd ar gyfer Cymru wedi galluogi adrannau i feddwl yn greadigol am ffyrdd o gyflwyno materion a chysyniadau i ddisgyblion CA3. Teimlwyd y gellid defnyddio gardd fel adnodd i bwysleisio cysylltiadau\u2019r cwricwlwm rhwng Gwyddoniaeth a chynhyrchu Bwyd, fyddai hefyd yn ymgorffori rhyngweithio STEM."}, {"text_idx": "#000010", "text": "Gellir defnyddio cynnyrch wedi ei dyfu yn yr ysgol mewn technoleg bwyd, fyddai\u2019n dangos taith bwyd yn glir i ddisgyblion. Er mwyn hybu iechyd a lles, teimlwyd y gellid defnyddio gardd fel gofod i ddisgyblion ymlacio, yn ogystal a\u0302 man tawel i ddisgyblion sydd yn mynychu\u2019r ganolfan ASD sydd newydd agor. Yn ogystal, byddai clwb garddio yn gwella darpariaeth gweithgareddau allgyrsiol yr ysgol."}, {"text_idx": "#000011", "text": "Mae gweld wynebau cymuned yr ysgol yn goleuo wrth werthfawrogi lliw a chynnyrch yr ardd wedi bod yn uchafbwynt. Mae lluniau o\u2019r ardal ar ei newydd wedd wedi cael eu harddangos ar wefan yr ysgol."}, {"text_idx": "#000012", "text": "Roeddwn yn teimlo\u2019n bryderus yn yr ysgol yn ystod y pandemig ond roedd gallu treulio amser yn yr ardd yn teimlo fel ffordd wirioneddol o ymlacio a thynnu fy sylw oddi ar hyn."}, {"text_idx": "#000013", "text": "Nid wyf erioed wedi tyfu tatws o\u2019r blaen, nid oeddwn yn sylweddoli ei fod mor hawdd a\u0302 hyn!"}, {"text_idx": "#000014", "text": "Y targed yw cynnal a chadw\u2019r ardd a\u2019i defnyddio\u2019n rhagweithiol yn y cwricwlwm tra\u2019n ymgysylltu disgyblion yn yr ardd. Y gobaith hefyd yw y caiff y gofod ei ddefnyddio\u2019n effeithiol fel ardal ddiogel a thawel i\u2019n staff a\u2019n disgyblion i gyd."}]